ઘાટકોપર-ઈસ્ટમાં માર્ચના પહેલા અઠવાડિયાથી તિલક રોડના ફેરિયાઓ અને વલ્લભબાગ લેનની ખાવાની રેકડીઓ સામે જાગરૂક નાગરિકો અને BMC કડક કાર્યવાહી કરી રહ્યાં છે. આ જોઈને ઘાટકોપર-વેસ્ટના રહેવાસીઓમાં રોષ પ્રવર્તી રહ્યો છે. આ રહેવાસીઓ પૂછી રહ્યા છે કે શું ઘાટકોપર-વેસ્ટ BMC હેઠળ આવતું નથી? આ વિસ્તારોમાંથી ફેરિયાઓ હટાવવા માટે પ્રશાસન કેમ પગલાં લેતું નથી? BMCના ઇલેક્શન પછી અમુક જાગરૂક નાગરિકોએ ચલો ઘાટકોપર કે લિએ કુછ કર દિખાએંનું સૂત્ર જાહેર કર્યું હતું, પરંતુ એનો અમલ થયો નથી. આ જાગરૂક નાગરિકો ખોવાઈ ગયા છે.